【明報專訊】前特首林鄭月娥近日喺南京出席活動，提到自己「在香港也沒有什麼事做，也根本不出現」，反而喺內地「做了些事」，就係應邀到內地不同大學出席活動，希望內地年輕人對「一國兩制」嘅歷史背景、理據、未來等有所掌握，往後對香港融入國家發展大局有好處。
由香港科技教育文化學會創辦嘅「思享會」會址，日前喺南京玄武湖公園翠洲留東同學會會址落成，身為江蘇省香港商會永遠榮譽會長林鄭月娥喺落成儀式致辭時，提到「一國兩制」要長期堅持、香港要更好融入國家發展大局，仲需要與內地互相了解。
林太話，卸任特首後返到內地不時接觸到當地港人，提到有好多企業家、年輕人喺內地創業，佢都希望同佢哋交流，向佢哋學習，同時畀佢哋更了解香港嘅情况。